ปวดหัว,ตัวร้อน,เหนื่อย,ถ่ายเหลว
สวัสดีค่ะ อาการปวดตัว ตัวร้อน เหมือนจะมีไข้ดังกล่าวมานั้น อาจจะเกิดจากการติดเชื้อของอวัยวะใดๆในร่างกาย ทำให้มีอุณหภูมิกายที่สูงขึ้น เช่นการติดเชื้อในทางเดินหายใจ ทางเดินอาหาร หรือระบบทางเดินปัสสาวะ หรือติดเชื้อที่ผิวหนัง หากไม่มีอาการจำเพาะเจาะจง อาจนึกถึงในกลุ่มโรคไข้เลือดออก ไข้จากไวรัสที่ไม่จำเพาะเจาะจง เป็นต้นแต่หากมีอาการจำเพาะเจาะจงเช่นถ่ายเหลว คลื่นไส้ อาเจียน กินได้น้อย ก็อาจนึกถึงการติดเชื้อในทางเดินอาหารมากที่สุดเช่นอาจเป็นภาวะอาหารเป็นพิษจากกินอาหารไม่สุกสะอาดทำให้มีลำไส้อักเสบหรือติดเชื้อตามมาควรดื่มน้ำสะอาดมากๆ อาจจิบน้ำเกลือแร่ กินอาหารสุกสะอาด กินยาแก้ปวด ยาลดไข้เพื่อบรรเทาอาการได้ แต่หากยังถ่ายเหลวมาก ปวดท้องมาก ไข้สูง ให้ไปพบแพทย์ เพราะอาจเป็นการติดเชื้อรุนแรงที่ควรได้ยาฆ่าเชื้อร่วมด้วย